CELEX: 62010CA0443
Language: el
Date: 2011-10-06 00:00:00
Title: Υπόθεση C-443/10: Απόφαση του Δικαστηρίου (πέμπτο τμήμα) της 6ης Οκτωβρίου 2011 [αίτηση του Tribunal administratif de Limoges (Γαλλία) για την έκδοση προδικαστικής αποφάσεως] — Philippe Bonnarde κατά Agence de Services et de Paiement (Ελεύθερη κυκλοφορία των εμπορευμάτων — Ποσοτικοί περιορισμοί — Μέτρα ισοδυνάμου αποτελέσματος — Εισαγωγή από πρόσωπο που έχει κατοικία σε κράτος μέλος οχήματος το οποίο έχει ήδη ταξινομηθεί σε άλλο κράτος μέλος — Περιβαλλοντική ενίσχυση — Προϋποθέσεις — Άδεια κυκλοφορίας από την οποία να προκύπτει η φύση του οχήματος ως οχήματος επιδείξεως)

26.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 347/6
            
         Απόφαση του Δικαστηρίου (πέμπτο τμήμα) της 6ης Οκτωβρίου 2011 [αίτηση του Tribunal administratif de Limoges (Γαλλία) για την έκδοση προδικαστικής αποφάσεως] — Philippe Bonnarde κατά Agence de Services et de Paiement
   (Υπόθεση C-443/10) (1)
   
   (Ελεύθερη κυκλοφορία των εμπορευμάτων - Ποσοτικοί περιορισμοί - Μέτρα ισοδυνάμου αποτελέσματος - Εισαγωγή από πρόσωπο που έχει κατοικία σε κράτος μέλος οχήματος το οποίο έχει ήδη ταξινομηθεί σε άλλο κράτος μέλος - Περιβαλλοντική ενίσχυση - Προϋποθέσεις - Άδεια κυκλοφορίας από την οποία να προκύπτει η φύση του οχήματος ως οχήματος επιδείξεως)
   2011/C 347/08
   Γλώσσα διαδικασίας: η γαλλική
   
      Αιτούν δικαστήριο
   
   Tribunal administratif de Limoges
   
      Διάδικοι στην υπόθεση της κύριας δίκης
   
   Philippe Bonnarde
   
      κατά
   
   Agence de Services et de Paiement
   
      Αντικείμενο
   
   Αίτηση εκδόσεως προδικαστικής αποφάσεως — Tribunal administratif de Limoges — Ερμηνεία της οδηγίας 1999/37/ΕΚ του Συμβουλίου, της 29ης Απριλίου 1999, σχετικά με τα έγγραφα κυκλοφορίας οχημάτων (ΕΕ L 138, σ. 57), όπως τροποποιήθηκε με την οδηγία 2003/127/ΕΚ της Επιτροπής, της 23ης Δεκεμβρίου 2003 (ΕΕ 2004, L 10, σ. 29) — Εισαγωγή, από κατοικούντα στη Γαλλία, αυτοκινήτου που έχει ήδη ταξινομηθεί σε άλλο κράτος μέλος — Εθνική κανονιστική ρύθμιση που εξαρτά τη χορήγηση ενισχύσεως σκοπούσας στην προστασία του περιβάλλοντος από την προσκόμιση πιστοποιητικού εκ του οποίου να προκύπτει ότι πρόκειται για όχημα επιδείξεως — Ποσοτικοί περιορισμοί — Μέτρα ισοδυνάμου αποτελέσματος
   
      Διατακτικό
   
   Τα άρθρα 34 ΣΛΕΕ και 36 ΣΛΕΕ αποκλείουν νομοθετική ρύθμιση κράτους μέλους η οποία εξαρτά τη χορήγηση της ενισχύσεως που καλείται «bonus écologique — Grenelle de l’environnement», κατά την ταξινόμηση στο οικείο κράτος μέλος εισαγομένων οχημάτων επιδείξεως, από την αναγραφή επί της πρώτης άδειας κυκλοφορίας τέτοιων οχημάτων της μνείας «όχημα επιδείξεως».
   
      (1)  ΕΕ C 317 της 20.11.2010.